**Podmienky oprávnenosti výdavkov**

|  |  |  |  |
| --- | --- | --- | --- |
| Trieda | Skupina | Oprávnené výdavky | Limity výdavkov |
| 02 – Dlhodobý hmotný majetok | 021 - Stavby | * **Stavebné práce** * rekonštrukcia prívodov vody, vodovodných sietí, objektov a zariadení verejného vodovodu v obciach (okrem prípadov intenzifikácie a modernizácie úpravní povrchových vôd pre veľkokapacitné zdroje) * rekonštrukcia stokovej siete, objektov a zariadení verejnej kanalizácie v obciach, * budovanie verejných vodovodov (okrem prípadov ich súbežnej výstavby s výstavbou verejnej kanalizácie v aglomeráciách nad 2 000 EO), * budovanie verejných kanalizácií a budovanie a rekonštrukcia  čistiarní odpadových vôd v aglomeráciách do 2000 EO, a to v obciach od 1 000 do 2 000 obyvateľov s výnimkou obcí začlenených do aglomerácií do 2 000 EO s vybudovanou stokovou sieťou min. na 80 % celej predmetnej aglomerácie alebo do aglomerácií do 2 000 EO, ktoré zasahujú do chránených vodohospodárskych oblastí, v ktorých sú veľkokapacitné zdroje podzemných vôd, kde nebol identifikovaný dobrý stav vôd alebo bol identifikovaný vodný útvar ako rizikový, * rekonštrukcia existujúcich vodárenských zdrojov podzemných vôd pri súčasnom zabezpečení splnenia požiadaviek na ich kvalitatívnu a kvantitatívnu ochranu; * intenzifikácia existujúcich vodárenských zdrojov so zohľadnením kvantitatívneho stavu daného vodného útvaru pri súčasnom zabezpečení splnenia požiadaviek na jeho kvalitatívnu a kvantitatívnu ochranu; * budovanie nových vodárenských zdrojov podzemných vôd a to v limitovaných prípadoch, keď nie je technicky a/alebo ekonomicky efektívne zásobovať obyvateľov obce pitnou vodou z existujúcich vodárenských sústav v ich bilančnom dosahu, resp. ich kvalita nezodpovedá požadovaným normám; * demolácia a následná úprava verejnej komunikácie realizovaná v nevyhnutnom rozsahu v priamej väzbe na projekt; * obslužné a vnútro areálové komunikácie výlučne v prípade budovania ČOV. |  |
| 027 – Pozemky | * nákup pozemkov za účelom realizácie aktivít projektu | Obstarávacia cena pozemkov nesmie presiahnuť sumu 10% celkových oprávnených výdavkov na projekt.  Oprávneným výdavkom je obstarávacia cena, maximálne však do výšky všeobecnej hodnoty zistenej znaleckým posudkom. |
| 022 – Samostatné hnuteľné veci a súbory hnuteľných vecí | * nákup prevádzkových/špeciálnych strojov, prístrojov, zariadení, techniky a náradia vrátane prvého zaškolenia obsluhy, ak verejné obstarávanie tovarov (technologického a strojného zariadenia) je mimo stavebných prác * nákup technológií alebo časti technológií tvoriacich navzájom funkčný celok |  |
| 51 - Služby | 518 – Ostatné služby | * projektová dokumentácia * stavebný dozor * odborný autorský dohľad (výlučne v prípade budovania ČOV) * zabezpečenie informovanosti a komunikácie projektu (výroba a osadenie dočasného pútača a stálej tabule, alebo plagátu[[1]](#footnote-1)) | Limit pre cenu za výkon služieb stavebného dozoru do výšky 2,0 % z celkových oprávnených výdavkov na stavebné práce.  Limit pre cenu za výkon služieb odborného autorského dohľadu (výlučne v prípade budovania ČOV) do výšky 1,0 % z celkových oprávnených výdavkov na stavebné práce.  Limity pre informovanie a komunikáciu projektu:   |  |  | | --- | --- | | Oprávnený výdavok | Limit | | Veľkoplošný pútač[[2]](#footnote-2) | 500 EUR | | Stála tabuľa[[3]](#footnote-3) | 300 EUR | | Plagát[[4]](#footnote-4) | 30 EUR | |
| 90 - Zjednodušené vykazovanie výdavkov a rezerva | 930 – Rezerva na nepredvídané výdavky | * rezerva na nepredvídané výdavky súvisiace so stavebnými prácami maximálne do výšky 2,5 % celkových oprávnených výdavkov na stavebné práce | Maximálne do výšky 2,5 % celkových oprávnených výdavkov na stavebné práce. |
| 52 – Osobné výdavky | 521 – Mzdové výdavky | * mzdové výdavky a poistné zamestnancov prijímateľa bezprostredne súvisiace s riadením projektu - interné (nepriame výdavky); * odmeny za práce vykonané mimo pracovného pomeru vrátane povinných odvodov za zamestnávateľa, pričom mimo pracovným pomerom sa rozumejú vzťahy uzatvorené v zmysle ustanovení §§ 223-228 z. č. 311/2001 Z. z. Zákonníka práce v znení neskorších predpisov (t. j. dohoda o vykonaní práce ak ide o prácu, ktorá je vymedzená výsledkom, dohoda o pracovnej činnosti ak ide o príležitostnú činnosť vymedzenú druhom práce a dohoda o brigádnickej práci študentov) bezprostredne súvisiace s riadením projektu - interné (nepriame výdavky). | Mesačná mzda - hrubá mzda zamestnanca za predpokladu 100% utilizácie na projekte max. 1400 EUR/mesiac. |

**Stanovenie referenčnej hodnoty benchmarkov**

* V prípade **gravitačných kanalizácií** je hodnota benchmarku stanovená pre potrubie s priemerom do DN 400 mm, bez ČOV, bez vodovodu v spoločnej ryhe, rovnaká pre výstavbu (novobudovanú kanalizáciu), rozšírenie (dobudovanie kanalizácie) a zvýšenie hydraulickej kapacity (výmena kanalizácie z dôvodu zvyšovania priemeru potrubia).

Stanovená hodnota benchmarku zahŕňa nasledovné hlavné položky nákladov:

* dodávka a montáž gravitačného kanalizačného systému vybudovaného z kanalizačných potrubí s priemerom do DN 400 mm,
* dodávka a montáž kanalizačných šácht s priemerom DN 1000 mm s kompletným vystrojením,
* zemné práce/výkopové práce vrátane paženia, zásypy a obsypy pri triede ťažiteľnosti horniny I. až IV., vrátane príplatkov za lepivosť,
* spätné úpravy v komunikácii, vrátane zriadenia podkladu a krytu vozovky zodpovedajúcej šírke ryhy a preplátovaniu 500 mm z oboch strán.
* V prípade **tlakových/podtlakových kanalizačných systémov** je hodnota benchmarku stanovená bez ČOV, bez vodovodu v spoločnej ryhe, pre výstavbu (novobudovanú kanalizáciu), rozšírenie (dobudovanie kanalizácie) a zvýšenie kapacity (výmena kanalizácie z dôvodu zvyšovania priemeru potrubia).

Stanovená hodnota benchmarku zahŕňa nasledovné hlavné položky nákladov:

* dodávka a montáž kompletných tlakových/podtlakových kanalizačných systémov mimo budov menovitej svetlosti do DN 160 v súlade s STN EN 1091 a STN EN 1671,
* zemné práce/výkopové práce vrátane paženia, zásypy a obsypy pri triede ťažiteľnosti horniny I. až IV., vrátane príplatkov za lepivosť,
* spätné úpravy v komunikácii, vrátane zriadenia podkladu a krytu vozovky zodpovedajúcej šírke ryhy a preplátovaniu 500 mm z oboch strán.
* Hodnota benchmarku na **výstavbu a rozšírenie obecných verejných vodovodov okrem prípadov súbežnej výstavby verejnej kanalizácie** (gravitačnej, tlakovej) je stanovená pre potrubie s priemerom DN 150.

Stanovená hodnota benchmarku zahŕňa nasledovné hlavné položky nákladov:

* dodávka a montáž vodovodného systému vybudovaného z vodovodných potrubí s priemerom do DN 150 mm z materiálu PP, PVC,
* zemné práce/výkopové práce vrátane paženia, zásypy a obsypy pri triede ťažiteľnosti horniny I. až IV., vrátane príplatkov za lepivosť,
* spätné úpravy v komunikácii, vrátane zriadenia podkladu a krytu vozovky zodpovedajúcej šírke ryhy a preplátovaniu 500 mm z oboch strán.
* Hodnota benchmarku na **výstavbu a rozšírenie obecných verejných vodovodov v prípadoch súbežnej výstavby verejnej kanalizácie** (gravitačnej, tlakovej) je stanovená vo výške dodatočnej investičnej náročnosti 55 EUR/m vodovodu, ktorou bude navýšená výsledná hodnota benchmarku stanovená pre kanalizáciu (gravitačnú, tlakovú).
* V prípade **ČOV** je hodnota benchmarku stanovená iba pre novobudované ČOV. Stanovená hodnota benchmarku novej ČOV zahŕňa výstavbu novej ČOV pre čistenie splaškových a komunálnych odpadových vôd (v súlade so smernicou 91/271/EHS a jej príloh) vypúšťaných do povrchových vôd s účinnosťou linky čistenia zodpovedajúcou limitným hodnotám ukazovateľov znečistenia NV SR 269/2010 Z.z., Príloha č. 6 pre veľkosť zdroja znečistenia do 2 000 EO, pričom sa predpokladá aeróbna stabilizácia čistiarenského kalu.
* V prípade rekonštrukcie a intenzifikácie existujúcich a budovanie nových vodárenských zdrojov nie je hodnota benchmarku stanovená.

RO pre IROP v priebehu programového obdobia je oprávnený aktualizovať referenčné hodnoty benchmarkov (napr. na základe štatisticky preukázateľného nárastu trhových cien).

Hodnota benchmarku projektu sa počíta ako pomer výšky celkových oprávnených výdavkov na hlavné aktivity projektu (očistené o výšku nepriamych výdavkov projektu, o výdavky na stavebný dozor, rezervy na nepredvídané výdavky a DPH) k cieľovej hodnote príslušného merateľného ukazovateľa projektu.

V prípade výdavkov, pri ktorých nie je stanovený benchmark (nie je možné všeobecne stanoviť technické riešenie predmetnej aktivity) bude hospodárnosť a efektívnosť výdavkov posúdená v rámci odborného hodnotenia ŽoNFP.

**Upozornenie:**

**Pri výpočte hodnoty benchmarku je potrebné vychádzať výlučne z celkových oprávnených výdavkov hlavných aktivít projektu znížených o DPH, rezervu na nepredvídané výdavky a výdavky na stavebný dozor a nepriame výdavky projektu.** Do výpočtu hodnoty benchmarku vstupujú celkové oprávnené výdavky na hlavné aktivity projektu bez zohľadnenia čistého príjmu z projektu. Jednotlivé vstupy do výpočtu benchmarku musia byť v súlade s relevantnými údajmi uvedenými v ŽoNFP vrátane jej príloh.

Prekročenie referenčnej hodnoty benchmarku bez relevantného a overiteľného odôvodnenia bude vyhodnotené ako nesplnenie hodnotiaceho kritéria 4.2 Efektívnosť a hospodárnosť výdavkov projektu, v dôsledku čoho bude projekt neschválený.

V prípade prekročenia stanovenej referenčnej hodnoty benchmarku Poskytovateľ posúdi skutočné podmienky realizácie projektu voči zadefinovaným podmienkam a posúdi zdôvodnenie vyšších investičných nákladov na základe objektívnych prípadov vyplývajúcich zo stavebno-technických, technologických, prírodných alebo iných špecifík pre daný projekt. To znamená, že Poskytovateľ posúdi, či toto prekročenie zodpovedá navrhnutému riešeniu a daným špecifikám. Výdavky nad referenčnú hodnotu benchmarku budú akceptované ako oprávnené iba v odôvodnených objektívnych prípadoch.

Pri posudzovaní hodnoty benchmarku sa berie do úvahy výška výdavkov hlavných aktivít projektu po ich prípadnom znížení v procese schvaľovania projektu z dôvodu identifikácie vecne neoprávnených, neúčelných alebo nehospodárnych výdavkov.

V prípade identifikácie neoprávnených výdavkov projektu z dôvodu vecnej neoprávnenosti alebo neúčelnosti Poskytovateľ v procese odborného hodnotenia zníži výšku celkových oprávnených výdavkov projektu o identifikované neoprávnené výdavky, ktoré nebudú z IROP financované. V prípade, ak Poskytovateľ identifikuje **viac ako 30 %** finančnej hodnoty žiadateľom definovaných celkových oprávnených výdavkov projektu ako vecne neoprávnených a/alebo neúčelných, bude to vyhodnotené ako nesplnenie hodnotiaceho kritéria 4.1 Vecná oprávnenosť výdavkov projektu – obsahová oprávnenosť, účelnosť a účinnosť, v dôsledku čoho bude projekt neschválený.

**Neoprávnené výdavky**

**Neoprávnené výdavky uvedené v tomto odseku bude poskytovateľ vždy považovať za neoprávnené bez ohľadu na ich vzťah k cieľom a charakteru projektu.**

V rámci výzvy IROP-PO4-SC421-2016-2 sa za neoprávnené považujú nasledovné výdavky:

* výdavky na individuálne čistenie odpadových vôd realizované v rámci nehnuteľností fyzických osôb vrátane výdavkov na odvoz odpadových vôd;
* výdavky na obnovu ostatných inžinierskych sietí z dôvodu ich nevyhovujúceho technického stavu;
* výdavky na prevádzku vodohospodárskej infraštruktúry vrátane skúšobnej prevádzky;
* výdavky na výstavbu dažďovej kanalizácie;
* výdavky, ktoré nespĺňajú kritériá vecnej oprávnenosti, časovej oprávnenosti a územnej oprávnenosti;
* výdavky, ktoré nie je možné zaradiť medzi oprávnené v zmysle číselníka oprávnených výdavkov;
* výdavky, ktoré nespĺňajú kritériá hospodárnosti, efektívnosti, účelnosti a účinnosti;
* výdavky, ktoré neboli obstarané v zmysle zákona 25/2006 Z. z. o verejnom obstarávaní (vzťahuje sa na výdavky, ktoré budú realizované dodávateľsky (uskutočnenie stavebných prác, dodanie tovarov, poskytnutie služieb);
* hotovostné platby zahŕňajúce výdavky na obstaranie dlhodobého hmotného a nehmotného majetku, vrátane výdavkov súvisiacich s obstaraním tohto majetku;
* výdavky hradené v hotovosti, pri ktorej hodnota úhrady prevyšuje 5 000 EUR;
* akákoľvek časť výdavkov, ktorou by sa prekročila maximálna intenzita pomoci, alebo stanovené finančné limity a benchmarky[[5]](#footnote-5);
* nákup pozemkov vo výške nad 10% celkových oprávnených výdavkov projektu;
* nákup stavieb;
* výdavky na výkon služieb stavebného dozoru presahujúce výšku 2,0 % z celkových oprávnených výdavkov na stavebné práce;
* obstaranie motorových vozidiel;
* príprava žiadosti o poskytnutie NFP;
* výdavky na opravu a údržbu;
* pravidelné obnovovacie investície súvisiace s výmenou strojov, prístrojov, zariadení a technológií;
* revízie a kontroly zariadení, technické prehliadky, funkčné skúšky, garančné a emisné merania ak nie sú súčasťou zmluvy o dielo, ale sú obstarávané samostatne;
* vedľajšie rozpočtové náklady (VRN) okrem výdavkov na zriadenia staveniska;
* rezerva na nepredvídateľné výdavky súvisiace s nadobudnutím technologických a technických zariadení;
* štúdie, ktoré vedú k vypracovaniu štátnej expertízy;
* akreditácie, reakreditácie;
* prevádzkové výdavky bezprostredne súvisiace s realizáciou hlavných aktivít projektu (napr. výdavky na energie, vodné a stočné, pohonné hmoty a iné);
* prevádzkové výdavky súvisiace s riadením projektu (režijné výdavky ako napr. výdavky na telefón, fax, internet, upratovanie, občerstvenie, nákup spotrebného materiálu a tovaru pre riadenie projektu);
* správne poplatky, ktoré nie sú pre realizáciu projektu nevyhnutné a nemajú priamu väzbu na projekt;
* výdavky na poistenie majetku nadobudnutého v súvislosti s realizáciou projektu;
* poplatky za zriadenie a vedenie bankového účtu v súvislosti s realizáciou projektu;
* bankové poplatky;
* daňové poplatky a dovozné prirážky;
* poplatky za poštovné a telekomunikačné služby;
* výdavky na nákup použitého zariadenia;
* výdavky na právne služby prijímateľa voči poskytovateľovi (napr. žaloba, vypracovanie stanoviska);
* sankčné poplatky, pokuty[[6]](#footnote-6) a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
* manká, škody (napr. škody spôsobené počas výstavby na cudzom majetku) a dlhy;
* nesplatené dlžné úroky z úverov a pôžičiek[[7]](#footnote-7);
* dary;
* položky financované z iných finančných zdrojov (Envirofond, Recyklačný fond);
* DPH v prípade, keď je nárokovateľná na vrátenie akýmkoľvek spôsobom;
* priame dane (napr. daň z nehnuteľnosti, daň z motorových vozidiel a pod.);
* iné výdavky priamo nesúvisiace s projektom.

Uvedené neoprávnené výdavky nepredstavujú kompletný (konečný) zoznam. Poskytovateľ nemôže, vzhľadom na rozmanitosť aktivít identifikovať všetky neoprávnené výdavky, ktoré môžu v súvislosti s realizáciou projektov vzniknúť.

1. Výdavky, ktoré bezprostredne súvisia s informovaním verejnosti o podpore, ktorú projekt získal z európskych štrukturálnych

   a investičných fondov (ďalej len „EŠIF“) a štátneho rozpočtu SR na jeho spolufinancovanie. [↑](#footnote-ref-1)
2. Povinný pri projektoch slúžiacich na financovanie infraštruktúry alebo stavebných činností a celkovej výške NFP nad 500 000,- EUR. [↑](#footnote-ref-2)
3. Povinná pri projektoch spočívajúcich v zakúpení fyzického objektu alebo vo financovaní infraštruktúry alebo stavebných činností a celkovej výške NFP nad 500 000,- EUR [↑](#footnote-ref-3)
4. Povinný pri projektoch, na ktoré sa nevzťahuje povinnosť osadenia veľkoplošného pútača a vyvesenia stálej tabule veľkosti min. A3 [↑](#footnote-ref-4)
5. Prekročenie stanoveného benchmarku je povolené iba vo výnimočných a dobre zdôvodnených prípadoch. [↑](#footnote-ref-5)
6. Takýmito výdavkami sú napr. pokuty (napr. pokuty uložené v súlade s ustanoveniami všeobecne záväzných právnych predpisov za porušenie princípu ,,znečisťovateľ platí“) a iné druhy uložených peňažných alebo nepeňažných sankcií. [↑](#footnote-ref-6)
7. Týmto nie je dotknuté ustanovenie čl. 69 ods. 3 písm. a) všeobecného nariadenia. [↑](#footnote-ref-7)